 Pluijm alisema kwamba Mwashiuya bado ni mchezaji chipukizi pamoja na kipaji kikubwa alichonacho na cha muhimu ni kwa mashabiki wa klabu hiyo kumvumilia.Alisema kinachomfurahisha kwa winga huyo ni namna anavyotaka kujifunza kila siku na kujituma ikiwa ni pamoja na kwenye mazoezi na mechi ya timu hiyo.“Anajiamini sana, ndio anataka kujifunza muda wote na zaidi ni mtu asiyependa kuona timu yake inafungwa, atafanya kila liwezekanalo kushinda na juhudi zake mnaziona,”alisema Pluijm.Pluijm alisema kwamba katika maisha yake ya ukocha ameshuhudia wachezaji wa aina ya Mwashuiya wengi na baadae kuja kuwa wachezaji wakubwa kutokana na uvumilivu wa kocha na mashabiki wao.“Lionel Messi pamoja na kipaji kikubwa alichonacho alihitaji muda wa kujifunza mpaka tunamuona mchezaji nyota leo hii, nakumbuka alipokwenda Barcelona aliwakuta wachezaji wenye uzoefu kama vile Ronaldinho, Decco na Samuel Etoo ambao walimsaidia kufikia malengo,” alisema Pluijm.